-1 Amb aplicació a totes les seccions del Pressupost de la Generalitat i de les entitats autònomes i ens públics:
c) Els crèdits destinats al pagament del personal laboral, si requereixen un increment a conseqüència d'augments salarials disposats durant l'exercici o en exercicis anteriors, per modificacions del salari mínim inteprofessional, o si és imposat amb caràcter general o com a conseqüència de l'aplicació de normes pactades en els convenis de la Generalitat o per decisió judicial ferma.
d) Els crèdits destinats a l'assistència mèdico- farmacèutica corresponents als funcionaris adscrits en virtut del Reial Decret 1942/1979.
e) Els crèdits destinats a despeses de funcionament (Capítol II, "Despeses de béns corrents i de serveis") de serveis per als quals s'exigeixen taxes, exaccions parafiscals, cànons o preus.
Aquests crèdits poden ésser ampliats per la diferència entre la recaptació inicialment prevista, entenent aquesta, si escau, com l'obtinguda el 1989, incrementada d'un 5 %, i l'efectivament ingressada.
f) Els crèdits corresponents a serveis traspassats si, per aplicació de normes estatals, cal reconèixer obligacions addicionals a les previstes inicialment, per l'import de les transferències de fons que per a compensar aquestes actuacions hagi de formalitzar l'Administració central de l'Estat.
g) Els crèdits destinats al pagament de productes farmacèutics procedents de receptes mèdiques, dins la secció 32, Institut Català de la Salut.
h) Els crèdits compresos en el Pressupost de les entitats gestores de la Seguretat Social, Institut Català de la Salut i Institut Català d'Assistència i Serveis Socials, seccions 32 i 42, respectivament; aquests crèdits poden ésser ampliats amb l'informe favorable previ del Departament d'Economia i Finances, en el cas que les assignacions de crèdit i les transferències monetàries formalitzades per la Seguretat Social, corresponents a la participació en el Pressupost de l'INSALUD i de l'INSERSO, superin l'avaluació que se'n fa en el pressupost d'ingressos de les esmentades seccions 32 i 42.
b) Els crèdits que són necessaris en els pressupostos de les entitats, com a conseqüència d'operacions financeres autoritzades.
a) A la secció 05 (Departament d'Economia i Finances), el crèdit corresponent a l'aplicació 05.01.226.04, si mitjançant sentència judicial ferma es declaren responsabilitats pecuniàries de la Generalitat de Catalunya; el crèdit corresponent als honoraris dels liquidadors de districte hipotecari (aplicació 05.01.226.09) en funció de la recaptació efectiva; el crèdit consignat a l'aplicació 05.01.226.11 fins a l'import necessari per a atendre el pagament dels interessos de demora resultants de la devolució d'ingressos tributaris; el crèdit corresponent a l'aplicació 05.01.460.01, per un import igual al de les transferències de fons per atendre les despeses generades pels serveis estatals que presta l'Ajuntament de Barcelona, consignats en els Pressupostos Generals de l'Estat; el crèdit destinat a atendre les necessitats derivades del possible desenvolupament de l'article 15 de la Llei 1/1985, de 14 de gener (aplicació 05.02.480.01); i el crèdit destinat al pagament de les obligacions derivades de menyscaptes en operacions de crèdit avalades per la Generalitat de Catalunya (aplicació 05.02.771.01).
b) A la secció 09 (Departament de Política Territorial i Obres Públiques), servei 07 (Direcció General d'Obres Hidràuliques) i servei 33 (Junta d'Aigües), els crèdits destinats a inversió en infrastructures de sanejament (Capítol VI) i d'explotació (Capítol II), si aquestes actuacions són fetes directament per la mateixa Direcció General d'Obres Hidràuliques o per la Junta d'Aigües i en funció dels recursos que, amb aquesta afectació de destinació, atribueixen a l'Administració de la Generalitat els organismes que tenen al seu càrrec el finançament de les actuacions en matèria de sanejament.
c) A la secció 10 (Departament d'Agricultura, Ramaderia i Pesca), el crèdit corresponent a l'aplicació 10.02.771.01, en funció de les necessitats provinents de l'aplicació del Reglament de l'Estat, sobre epizoòties, i concretament per atendre els costos del sacrifici de bestiar, i completar, en la mateixa quantia tramesa per a aquest concepte, els recursos que transfereix el Ministeri d'Agricultura, Pesca i Alimentació; l'aplicació 10.03.771.01, en funció de les necessitats provinents de l'aplicació dels Reglaments de la Comunitat Econòmica Europea números 797/1985 i 3808/1989, quant als ajuts reemborsables pel FEOGA Orientació.
d) A la secció 11 (Departament de Treball), el crèdit corresponent a l'aplicació 11.04.470.01, pel cost de les accions que, dins els diferents objectius, siguin aprovades pel Fons Social Europeu.
e) A la secció 13 (Departament d'Indústria i Energia), els crèdits destinats a subvencions de les empreses acollides a la ZUR del cinturó industrial de Barcelona (aplicació 13.03.770.07), en funció de les necessitats provinents de l'aplicació de la Llei de l'Estat 27/1984, de 26 de juliol, de Reconversió i de Reindustrialització, i concretament de les previsions de l'article 5.1 del Reial Decret 914/1985, de 8 de maig, i del Decret de la Generalitat 145/1987, de 9 d'abril, i dins els límits que s'hi estableixen fins a 800 milions de pessetes.
f) A la secció 16 (Classes passives), els crèdits relatius a obligacions de classes passives.
g) A la secció 17 (Deute públic), els crèdits que es destinen al pagament d'interessos, a l'amortització de principal i a les despeses derivades del deute, considerat aquest en els termes de l'article 16 de la Llei de Finances Públiques de Catalunya.
-4 Si cal, s'han de generar els crèdits oportuns per atendre les obligacions, i els pagaments s'han d'aplicar, sigui quin sigui el venciment a què corresponen, als crèdits respectius de l'exercici econòmic del 1990.
a) En els organismes autònoms Institut Català del Crèdit Agrari i Institut Català de Finances, les aplicacions pressupostàries corresponents al pagament d'interessos i d'amortització de les operacions de crèdits que l'article 30 autoritza que siguin formalitzades per l'Institut Català del Crèdit Agrari i l'Institut Català de Finances, i a les obligacions derivades de menyscaptes en operacions de crèdit avalades per aquests instituts.
b) Els crèdits consignats per a operacions corrents, i també els crèdits consignats en el Capítol VI "Inversions reals", de l'Entitat Autònoma de Jocs i Apostes de la Generalitat, en funció de la comissió que, segons el que disposa l'article 7 de la Llei 5/1986, del 17 d'abril, s'ha de fixar mitjançant decret del Consell Executiu.
c) A l'organisme autònom Junta de Sanejament, els crèdits modulats en funció dels ingressos de dret públic específics recaptats, segons el que disposa la Llei 5/1981.
-5 En els pressupostos de les entitats gestores de la Seguretat Social, els crèdits que tenen la naturalesa d'ampliables, d'acord amb la legislació estatal.